Արցախի Սահմանադրական հանրաքվեն կարող էր կազմակերպված լինել զուտ քարոզչական նպատակներով, որպես առիթ միջազգային հանրության ուշադրությունը գրավելու, բազմաթիվ հյուրեր ընդունելու եւ նրանց միջոցով ապրելու իր իրավունքի համար պայքարող ժողովրդի մասին աշխարհին կրկին հայտնելու համար: Եթե դա է եղել նպատակը, այս փուլում այն կարելի է մասամբ իրականացված համարել: Բայց եթե Բակո Սահակյանը փոփոխության արդյունքում, այնուամենայնիվ, թագավոր կարգվի, «Արցախի ժողովրդավարությանը» այլ բան չի մնա, քան ինքնասպան լինել: